BŰNMEGELŐZÉSI, KÖZBIZTONSÁGI ÉS
KÖZRENDVÉDELMI BIZOTTSÁG
9700 Szombathely, Kossuth L. u. 1-3.

ELŐTERJESZTÉS

a Bűnmegelőzési, Közbiztonsági és Közrendvédelmi Bizottság
2026. szeptember 21-i ülésére 

Javaslat a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására

Tájékoztatom a Tisztelt Bizottságot, hogy Szombathely Megyei Jogú Város Önkormányzata a 2026. évi költségvetési rendeletében 1 M Ft-ot hagyott jóvá a „Bűnmegelőzési és katasztrófavédelmi kiadások, egyéb kiadások, támogatások” költségvetési tételsoron.

A Bizottság a 2026. június 15-i ülésén a 35/2026. (VI.15.) BKKB számú határozatában elfogadta a támogatási összeg felosztását az alábbiak szerint:

· Vas Vármegyei Rendőr-főkapitányság Szombathelyi Rendőrkapitányság részére 300.000,- Ft; 
· Vas Vármegyei Katasztrófavédelmi Igazgatóság Szombathely Katasztrófavédelmi Kirendeltség részére 300.000,- Ft;
· Szombathely Megyei Jogú Város Polgármesteri Hivatala Hatósági Osztály Városrendészet részére 200.000,- Ft;
· Claudius Polgárőr Egyesület részére 200.000,- Ft.

A Bizottság felkérésére a fenti szervezetek megküldték az összeg felhasználására vonatkozó tervezett célokat, az alábbiak szerint:

· Vasi Rendvédelemért Egyesület: A támogatással célzottan a Szombathelyi Rendőrkapitányság részére bűnmegelőzési témájú oktatások, képzések megtartásához laptop, valamint a közbiztonsági helyzet javítására irányuló ellenőrzésekhez gépjárműbe szerelhető menetrögzítő kamera beszerzése.  
· Vas Vármegyei Katasztrófavédelmi Igazgatóság Szombathely Katasztrófavédelmi Kirendeltség: a Szombathelyi Hivatásos Tűzoltóparancsnokság készenléti állománya részére tűzoltó szakfelszerelések, feszítő-vágó berendezéshez pengék beszerzése.
· Szombathely Megyei Jogú Város Polgármesteri Hivatala Hatósági Osztály Városrendészet: a szervezet által használt rádiótechnikai eszközrendszer fejlesztésére.
· Claudius Polgárőr Egyesület: prevenciós célú szóróanyagok beszerzése (mint pl.: toll, kulcstartó, fény visszaverős kulcstartó, szilikon karkötő, stb.), melyeket az év során a különböző rendezvényeken használnának fel. Ilyen rendezvény például a rendőrség által szervezett közlekedési témanap, mely során a közlekedés biztonságának fontosságára tudják felhívni a gyermekek figyelmét, vetélkedő formájában. 

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.


Szombathely, 2026. szeptember 15.



	(: Kelemen Krisztián :)
	a Bizottság elnöke



HATÁROZATI JAVASLAT
…/2026. (IX.21.) BKKB számú határozat

A Bűnmegelőzési, Közbiztonsági és Közrendvédelmi Bizottság megtárgyalta a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására vonatkozó előterjesztést, és javasolja az önkormányzat 2026. évi költségvetéséről szóló 3/2026. (II.27.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Bűnmegelőzési és katasztrófavédelmi kiadások, egyéb kiadások, támogatások” költségvetési tételsoron szereplő 1.000.000,- Ft támogatási összeg felosztását az alábbiak szerint:
· Vasi Rendvédelemért Egyesület részére laptop és menetrögzítő kamera beszerzésére 300.000,- Ft értékben. 
· Vas Vármegyei Katasztrófavédelmi Igazgatóság Szombathely Katasztrófavédelmi Kirendeltség részére készenléti állománya által használt szakfelszerelések, feszítő-vágó berendezéshez pengék 300.000,- Ft értékben. 
· Szombathely Megyei Jogú Város Polgármesteri Hivatala Hatósági Osztály Városrendészet részére a szervezet által használt rádiótechnikai eszközrendszer fejlesztésére részére 200.000,- Ft értékben;
· Claudius Polgárőr Egyesület részére prevenciós célú szóróanyagok beszerzésére 200.000,- Ft értékben.


Felelős:		Dr. Nemény András polgármester
		Dr. Horváth Attila alpolgármester
Kelemen Krisztián, a Bizottság elnöke
		(A végrehajtás előkészítéséért:
		Dr. Holler Péter, a Hatósági Osztály vezetője
Stéger Gábor, a Közgazdasági és Adó Osztály vezetője)

Határidő:	2026. október 16. a támogatási szerződések megkötésére

